stanford-oval/wikipedia huggingface dataset:
Antoñita La Singla

| Antoñita La Singla |
| --- | --- |
 Antoñita La Singla vuonna 1974
Henkilötiedot
Syntynyt: 1948 Barcelona, Espanja
Ammatti:  flamencotanssija
Muut tiedot
Aktiivisena:  1960- ja 1970-luvuilla
Antoñita La Singla oik. Antonia Singla Contreras on Espanjan romaneihin kuuluva erittäin menestyksekkään kansainvälisen uran tehnyt flamencotanssija ja koreografi. Singlan uran huippuvuodet ajoittuvat 1960- ja 1970-luvuille. Singlan tarkka syntymävuosi ei ole kenenkään tiedossa, mutta sen arvellaan olleen vuosi 1948.
Antonia Singla kuuroutui vain muutaman päivän ikäisenä, mutta oppi tanssimaan kuuntelemalla taputuksen rytmiä.
Singla aloitti uransa vain 12-vuotiaana. Hän rikkoi myöhemmin rajoja tanssimalla maskuliinisella tyylillä ja usein myös housuissa sekä yhdistämällä flamencon jazziin.
Nuoruus

Antonia Singla syntyi isoon romaniperheeseen, ja hänellä oli 17 sisarusta. Hän kasvoi köyhissä oloissa Barcelonan slummikylässä Somorrostrossa, ja hänen isänsä Pierre Antoine jätti perheensä Antonian ollessa lapsi.
Antonia sairastui muutaman päivän ikäisenä aivokalvontulehdukseen, mikä aiheutti hänelle pahan kuulovamman.
Antonialle ei opetettu viittomakieltä, eikä hän oppinut puhumaan, ja hänen vanhempansa pitivät häntä jälkeenjääneenä. Kun lapsi oli yhdentoista vanha, hänen äitinsä huomasi tytön tanssivan taidokkaasti peilin edessä. Äiti alkoi sen vuoksi epäillä, ettei tytär olekaan kehitysvammainen ja vei hänet lääkäriin. Lääkäri oli sitä mieltä, että Antonian kuulosta oli vielä jotain jäljellä, minkä vuoksi hänen olisi mahdollista oppia puhumaan. Antonia opetteli tämän jälkeen puhumaan. Hän opetteli myös lukemaan ihmisiä huulilta.
Singla kertoi 2020-luvulla antamassaan haastattelussa olleensa jo lapsena hyvin onneton ja yksinäinen sekä kärsineensä suuresti siitä, ettei kyennyt ilmaisemaan itseään. Peilin edessä tanssiminen oli hänen ainoa harrastuksensa. Singla lausuu espanjaa erinomaisesti, mutta puheen tuottaminen on hänelle edelleen työlästä.
Ura ja yksityiselämä

Äiti opetti Antoniaa tanssimaan rumbaa, fandangondaa, buleríasia ja flamencoa.
Singla tanssi jo 12-vuotiaana barcelonalaisissa tavernoissa, ja esiintyi jo muutaman vuoden päästä tunnettujen flamencotaiteilijoiden, kuten kitaristi Paco de Lucían ja laulaja Camarón de la Islan, kanssa. Singla näytteli 14-vuotiaana elokuvassa Los Tarantos, joka oli 1963 ehdolla parhaaseen ulkomaalaisen elokuvan Oscariin.
Singla vietiin Barcelonasta Madridiin, missä hän tanssi tablao-ravintolassa Los Califas. Saksalaiset konserttipromoottorit havaitsivat Singlan Madridissa ja ottivat hänet vuonna 1965 perustettuun Festival Flamenco Gitano -ryhmään, joka lähti Euroopan-kiertueelle. Saksassa Singla sai mainetta maailman parhaana tanssijana, ja hän kiersi neljän vuoden ajan Eurooppaa ja esiintyi yli 30 kaupungissa.
Singlan isä Pierre hylkäsi uuden perheensä kuultuaan tyttärensä olevan flamencotähti, ryhtyi hänen managerikseen ja alkoi määrätä kaikesta. Pierre kohteli tytärtään kaltoin ja riisti tätä myös taloudellisesti. Lisäksi hän eristi tyttärensä lähes täydellisesti muista ihmisistä ja pakotti hänet työskentelemään uupumuksen rajoilla.
Singla avioitui 1970-luvulla ja muutti miehensä kanssa Santa Coloma de Gramenetiin. Avioliiton solmimisen jälkeen Singlan isällä ei ollut enää määräysvaltaa tyttärensä elämään. Singlan ura päättyi kaksi vuotta avioitumisen jälkeen seitsemän vuotta kestäneeseen masennukseen ja uupumukseen, minkä jälkeen pariskunnalle syntyi kaksi lasta. Singla on kärsinyt myös paljon muista terveysongelmista.
La Singla tanssimassa 1974.
Anthony Sweijs

| Mitalit> Maa:   Alankomaat.Miesten ammunta. Olympialaiset  | Mitalit> Maa:   Alankomaat.Miesten ammunta. Olympialaiset  | Mitalit> Maa:   Alankomaat.Miesten ammunta. Olympialaiset  | Maa:   Alankomaat> Miesten ammunta. |
| --- | --- | --- | --- |
|  Pronssia | Pariisi 1900 | 50 m vapaapistooli, joukkuekilpailu |  |
Anthony Ahasuerus Hendrik Sweijs (18. heinäkuuta 1852 – 30. syyskuuta 1937 Rotterdam) oli alankomaalainen ampuja ja olympiamitalisti. Sweijs osallistui Pariisin olympialaisiin 1900, joissa hän voitti pronssia 50 metrin vapaapistoolin joukkuekilpailussa.
Audi A3

Audi A3 on Audin vuodesta 1996 lähtien valmistama alemman keskiluokan henkilöautomalli.
Aiheesta muualla

Kuvia tai muita tiedostoja aiheesta Audi A3 Wikimedia Commonsissa
Anthony Theodore Lobo

Anthony Theodore Lobo
Anthony Theodore Lobo (4. heinäkuuta 1937 Karachi – 18. helmikuuta 2013) oli pakistanilainen roomalaiskatolinen piispa. Hänet vihittiin papiksi Karachin arkkihiippakuntaan 8. tammikuuta 1961 ja nimitettiin sen vihkipiispaksi sekä Oescuksen titulaaripiispaksi 8. kesäkuuta 1982. Piispaksi konsekroinnin suoritti 1. lokakuuta Joseph Marie Anthony Cordeiro, jota avustivat Emanuele Gerada ja John Joseph.
Lobo sai 28. toukokuuta 1993 nimityksen Islamabad-Rawalpindin piispaksi, jona hän toimi, kunnes erosi tehtävistään 18. helmikuuta 2010.
Astuto (1759)

| Astuto |
| --- | --- |

Aluksen vaiheet
Rakentaja:  Real Asteiro, Havanna
Kölinlasku:  12. toukokuuta 1758
Laskettu vesille:  10. huhtikuuta 1759
Poistui palveluskäytöstä:  1805
Loppuvaihe:  romutettu 1808
Tekniset tiedot
Pituus:  43,41 m (köli)
Leveys:  12,88 m
Syväys:  6,6 m
Aseistus
Aseistus:  Alempi tykkikansi: 24 × 18 naulan tykkiä Ylempi tykkikansi: 26 × 12 naulan tykkiä Puolikansi: 6 × 6 naulan tykkiä Etukansi: 2 × 8 naulan tykkiä
Astuto (San Eustaquio) oli Espanjan laivaston vuonna 1759 vesille laskettu kaksikantinen 58-tykkinen linjalaiva.
Valmistus

Alus tilattiin 30. joulukuuta 1755 Havannasta, missä köli laskettiin 12. toukokuuta 1758. Alus laskettiin vesille 10. huhtikuuta 1759.
Arto Lindberg

Arto Lindberg tarkoittaa ainakin seuraavia suomalaisia:
Arto Lindberg, Tuusulan pormestari
Arto Lindberg (s. 1989), jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Arto Lindberg”, voi hakea sivunnimihaulla, laajalla sivunnimihaulla tai tekstihaulla.
Audi A2

| Audi A2 |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  1999-2005
Korimalli:  5-ovinen hatchback
Muotoilija:  Luc Donkerwolke
Seuraaja:  Audi A1
Henkilöluku:  5
Polttoaine:  bensiini diesel
Vetotapa:  etuveto
Audi A2 on Audin vuosina 1999–2005 valmistama pieni automalli. Viimeinen A2 valmistui Neckarsulmin tehtaalta kesäkuussa 2005. Audi A2 perustui Audin Al2 konseptiautoon, joka esiteltiin Frankfurtin autonäyttelyssä vuonna 1997. A2:ta suunniteltaessa pyrittiin nykyaikaisiin ja aivan uusiinkin teknisiin ratkaisuihin.
Vuoden 2002 Euro NCAP -kolaritestistä A2 sai tulokseksi neljä tähteä viidestä.
Audi A2:n kori oli alumiinia, eikä sen konepelti ollut totuttuun tapaan saranoitu, sillä sitä ei ollut tarkoitus avata kuin huollossa. Rutiinitoimenpiteet, kuten öljymäärän tarkistus ja lasinpesunesteen lisäys hoidettiin pienen tarkastusluukun kautta.
A2:n kalliista hinnasta johtuneet pienet myyntimäärät olivat pettymys Audille ja sitä valmistettiin lopulta vain 175 000 kappaletta. Vertailun vuoksi, vastaavan luokan Mercedes-Benz A-sarjaa on myyty yli 1,6 miljoonaa kappaletta.
Koska A2 oli valmistettu alumiinista, se painoi alle 1 000 kg, ja sen ansiosta se oli ensimmäinen eurooppalainen viisiovinen malli, jonka kulutus alitti 3 l/100 km. Kyseinen malli oli varustettu 1,2 litraisella TDI-dieselmoottorilla. A2 voitti Pohjoismaisen taloudellisuusajokilpailun vuonna 2005 keskimääräisellä 2,62 l/100 km kulutuksellaan.
Valmistuksen päätyttyä huhuttiin A2:n toisen sukupolven tulemisesta, kunnes Audi ilmoitti vuonna 2006 suunnittelevansa uutta pikkuautomallia Audi A1.
Aiheesta muualla

Kuvia tai muita tiedostoja aiheesta Audi A2 Wikimedia Commonsissa
Avtozavodskajan metroasema (Nižni Novgorodin metro)

| Avtozavodskaja> Автозаводская |
| --- | --- |

 Nižni Novgorodin metro 
Perustiedot
Metrolinjat:  Avtozavodskaja linja
Sijainti:  56°15′29″N, 43°54′07″E
Paikkakunta:  Nižni Novgorod, Venäjä
Avattu:  8. elokuuta 1987
Rakenne
Tyyppi:  tunneliasema
Avtozavodskaja (ven. Автозаводская) on yksi Nižni Novgorodin metron asemista. Se avattiin 8. elokuuta 1987.
Anna Šabatová

| Anna Šabatová |
| --- | --- |
 Šabatová vuonna 2020
Tšekin oikeusasiamies
 2014–2020  
Edeltäjä:  Pavel Varvařovský
Seuraaja:  Stanislav Křeček
Henkilötiedot
Syntynyt: 23. kesäkuuta 1951 (ikä 73) Brno, Tšekkoslovakia
Vanhemmat:  isä Jaroslav Šabata
Puoliso:  Petr Uhl
Tiedot
Tutkinnot:  Kaarlen yliopisto
Kunnianosoitukset:  YK:n ihmisoikeuspalkinto (1998)
Anna Šabatová (s. 23. kesäkuuta 1951 Brno, Tšekkoslovakia) on tšekkiläinen poliitikko, ihmisoikeusaktivisti ja virkamies. Hän oli Tšekkoslovakian aikana aktiivinen maan kansalaisliikkeessä ja oli allekirjoittamassa niin sanottua Peruskirja 77:ää ja perustamassa epäoikeudenmukaisesti syytettyjen puolustusjärjestöä. Tšekkoslovakian hajottua Šabatová on toiminut virkamiehenä Tšekin hallinnossa, ja vuonna 2014 hänet valittiin maan oikeusasiamieheksi.
Elämä > Nuoruus

Anna Šabatová syntyi Brnossa 1951. Hänen isänsä oli vasemmistopoliitikko Jaroslav Šabata. Anna opiskeli Brnon yliopistossa filosofiaa.
Elämä > Toisinajattelijana Tšekkoslovakiassa

Šabatová pidätettiin isänsä ja veljensä kanssa ennen vuoden 1971 vaaleja, kun he jakoivat hallituksen vastaisia kirjasia. Šabatová sai kolmen vuoden tuomion kumouksellisesta toiminnasta, mutta tuomio muutettiin ehdolliseksi joulukuussa 1973.
Šabatová oli mukana vuosina 1977–1979 vasemmistopuolueiden toiminnassa Länsi-Berliinissä. Hän toimitti sinne meniä tšekkiläisiä samizdat-julkaisija ja toi ulkomaalaisia kirjoituksia Tšekkoslovakiaan. Šabatová oli vuonna 1977 allekirjoittanut niin sanotun Peruskirja 77:n ja oli sen jälkeen aktiviisesti mukana sen pohjalle nousseessa kansalaisliikkeessä. Peruskirja 77 allekirjoittivat myös muun muassa Šabatován isä Jaroslav Šabata ja puoliso Petr Uhl.
Šabatová oli vuonna 1978 perustamassa epäoikeudenmukaisesti syytettyjen puolustusjärjestöä (VONS). Vuodesta 1979 vuoteen 1984 hän julkaisi miehensä vankila-ajan aikana uutiskirjettä Peruskirja 77:stä. Šabatovásta tuli Tšekkoslovakian ihmisoikeusliikkeen keskeisimpiä edustajia. Hänen asunnossaan järjestettiin useita toisinajattelijoiden tapaamisia, ja hän oli useasti myös salaisen poliisin etsintöjen kohteena.
Šabatová oli vuonna 1987 mukana perustamassa puolalais-tšekkoslavikalaista solidaarisuusliikettä ja vuonna 1988 Petr Pospíchalin ja Petr Uhlin kanssa Itä-Euroopan informaatiotoimistoa, jonka tarkoituksena oli yhdistää Keski-Euroopan itäosien oppositioliikkeitä ja informoida ulkomaalaista mediaa.
Elämä > Opiskelu ja virkamiesura Tšekissä

Šabatová toimi marraskuussa 1989 samettivallankumouksen viestintätoimistossa. Hän jatkoi seuraavana vuonna opintojaan Kaarlen yliopistossa ja sai vuonna 1996 tutkinnon tšekin filologiasta.
Tšekin työministeriön konsulttina Šabatová toimi vuosina 1990–2002. Hän keskittyi erityisesti yhteiskunnallisiin asioihin. Šabatová oli kuuden vuoden ajan apulaisoikeusasiamies, ja vuonna 2014 hänet valittiin uudeksi oikeusasiamieheksi.
Aiheesta muualla

Kuvia tai muita tiedostoja aiheesta Anna Šabatová Wikimedia Commonsissa
Anna palaa!

| Anna palaa!> Bring It on |
| --- | --- |

Ohjaaja:  Peyton Reed
Käsikirjoittaja:  Jessica Bendinger
Tuottaja:   Marc Abraham  Thomas Bliss 
Säveltäjä:  Christophe Beck
Kuvaaja:  Shawn Maurer
Leikkaaja:  Larry Bock
Pääosat:   Kirsten Dunst  Eliza Dushku  Jesse Bradford  Gabrielle Union 
Valmistustiedot
Valmistusmaa:  Yhdysvallat
Tuotantoyhtiö:   Universal Pictures  Beacon Pictures 
Levittäjä:  Universal Studios Netflix
Ensi-ilta:  22. elokuuta 2000
Kesto:  98 minuuttia
Alkuperäiskieli:  englanti
Budjetti:  28 000 000 dollaria
Tuotto:  90 449 929 dollaria
Seuraaja:  Anna palaa 2
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Anna palaa! (engl. Bring It On) on vuonna 2000 ensi-iltansa saanut yhdysvaltalainen komediaelokuva, joka kertoo high schoolin kilpailuhenkisistä cheerleadereista. Elokuvan on ohjannut Peyton Reed ja käsikirjoittanut Jessica Bendinger. Pääosissa näyttelevät Kirsten Dunst, Eliza Dushku ja Gabrielle Union.
Elokuva sai enimmäkseen positiivisia arvosteluja, ja kriitikot kiittivät sen kepeää luonnetta ja humoristista otetta omaperäiseen aiheeseen. Anna palaa! keräsi lipputuloja maailmanlaajuisesti 90 miljoonaa dollaria, mikä teki siitä 2000-luvun alun suuren kassamenestyksen. Myös pääosan esittäjä Kirsten Dunstin suoritusta kehuttiin arvosteluissa. Julkaisunsa myötä elokuva on noussut amerikkalaiseksi kulttiklassikoksi. Siitä on tehty myös teatterimusikaali, jonka ensi-ilta oli Atlantassa vuonna 2011.
Juoni

Torrance Shipman on Rancho Carne Torosin cheerleader. Pian hänet valitaan joukkueen kapteeniksi. Hänen luokalleen on muuttanut Cliff-niminen poika. Tämän sisar Missy pääsee cheerleader-joukkueeseen. Missy huomaa huutojen olevan tuttuja ja lähtee pois ensimmäisistä harjoituksista. Torrance lähtee perään, jolloin Missy pyytää hänet autoon ja ajaa takaisin Los Angelesiin josta on muuttanut. Siellä ovat meneillään paikallisen East Compton Clovers -cheerleaderjoukkueen harjoitukset. Torrance tajuaa huutojen olevan täsmälleen samat kuin heillä. Käy ilmi että joukkueen entinen kapteeni ”Big Red” oli varastanut kaikki ohjelmat Cloverseilta.
Samaan aikaan piirimestaruuskisat lähestyvät, mutta Toros ei voi mennä kisoihin vanhalla ohjelmallaan jonka ”Big Red” heille ”teki”, joten he palkkaavat koreografin avukseen. Opettaja on yliankara ja vilpillinen huijari ja ohjelma typerä, mutta joukkue ei voi muuta kuin esittää sen. Piirimestaruuskisoista muodostuu nöyryyttävät kahdesta syystä: koreografia on kehno ja yhdellä toisella joukkueella on samanlainen ohjelma. Heidän koreografinsa oli myynyt saman ohjelman useille joukkueille. Torrance on murtunut epäonnistuttuaan joukkueensa johtamisessa ja harkitsee lopettamista.
Toros-joukkue on hallitseva mestari, joten se pääsee mukaan Yhdysvaltain mestaruuskisoihin. Cliff kannustaa Torrancea jatkamaan, muttei vielä suostu antamaan tälle anteeksi. Torrance tekee joukkueineen töitä yötä päivää, ja he saavat kuin saavatkin uuden hienon ohjelman valmiiksi. Piirimestaruuskisoissa he onnistuvat täydellisesti – mutta niin myös Clovers. Lopulta Torosin joukkue sijoittuu toiseksi, kun Clovers voittaa. He ovat kuitenkin ikionnellisia onnistuneesta näytöksestä. Torrancen ja Cliffin välille syttyy romanssi.
Näyttelijät

| 0 | 1 | 2 |
| --- | --- | --- |
|  Kirsten Dunst  | … |  Torrance Shipman   |
|  Eliza Dushku  | … |  Missy Pantone   |
|  Jesse Bradford  | … |  Cliff Pantone   |
|  Gabrielle Union  | … |  Isis   |
|  Clare Kramer  | … |  Courtney   |
|  Nicole Bilderback  | … |  Whitney   |
|  Tsianina Joelson  | … |  Darcy   |
|  Rini Bell  | … |  Kasey   |
|  Nathan West  | … |  Jan   |
|  Huntley Ritter  | … |  Les   |
|  Shamari Fears  | … |  Lava   |
|  Natina Reed  | … |  Jenelope   |
|  Brandi Williams  | … |  LaFred   |
|  Richard Hillman  | … |  Aaron   |
|  Lindsay Sloane  | … |  "Big Red"   |
|  Bianca Kajlich  | … |  Carver   |
|  Holmes Osborne  | … |  Bruce Shipman   |
|  Sherry Hursey  | … |  Christine Shipman   |
|  Cody McMains  | … |  Justin Shipman   |
|  Ian Roberts  | … |  Sparky Polastri   |
|  Ryan Drummond  | … |  teatteripoika   |
Tuotanto

Elokuva kuvattiin San Diegon ympäristössä.
Jatko-osat

Elokuva on saanut neljä jatko-osaa: Anna palaa 2 (Bring It On Again, 2004) Anna palaa 3 (Bring It On: All or Nothing, 2006) Anna palaa 4 (Bring It On: In It To Win It, 2007) ja Anna palaa 5 (Bring it on: Fight to the Finish, 2009). Jatko-osat eivät juoneltaan ja henkilöiltään ole yhteydessä edeltäjiinsä.
Aiheesta muualla

Anna palaa! Internet Movie Databasessa (englanniksi)
Arto Manninen

Arto Johannes Manninen (s. 2. tammikuuta 1962 Kannus) on suomalainen keihäänheittäjä, joka sijoittui hopealle Kalevan kisoissa 1987. Hänellä on maaotteluedustus Tukholmassa, jossa hän sijoittui viidenneksi ennätystuloksellaan 78,78. Vanhalla keihäsmallilla hän heitti ennätyksekseen 85,62 Raahessa elokuussa 1983.
Atalántinsaaret

| Atalántinsaaret> Αταλαντονήσια |
| --- | --- |
 Atalantonísin saari.
  Atalántinsaaret 
Maantiede
Sijainti:  38°40′26″N, 23°05′50″E
Merialue:  Egeanmeri, Välimeri
Vesialue:  Atalántinlahti, Pohjoinen Euboianlahti
Suurin saari:  Atalantonísi
Muita saaria:  Gaïdouronísi
Valtio
Valtio:  Kreikka
Alue:  Keski-Kreikka
Alueyksikkö:  Fthiotis
Kunta:  Lokroí
Väestö
Väkiluku:  0 (2011)
Atalántinsaaret (kreik. Αταλαντονήσια, Atalantonísia) on pieni Kreikan saariryhmä, jonka saaret sijaitsevat Pohjoiseen Euboianlahteen kuuluvassa Atalántinlahdessa Keski-Kreikan itärannikolla. Saaret ovat asumattomia (vuonna 2011). Hallinnollisesti saaret kuuluvat Lokroín kuntaan, Fthiotiin alueyksikköön ja Keski-Kreikan alueeseen.
Saaret ovat luonnonsuojelualuetta, mutta niitä käytetään myös valvottuun metsästykseen ja kalastukseen sekä muuhun vapaa-ajanviettoon.
Saaret

|  | Nimi | Nimi kreikaksi | Väkiluku (2011) | Pinta-ala (km²) |  |
| --- | --- | --- | --- | --- | --- |
| 1 | Atalantonísi | Αταλαντονήσι | 0 | 1,85 |  |
| 2 | Gaïdouronísi | Γαϊδουρονήσι | 0 | 1,70 |  |
| 3 | Ágios Nikólaos | Άγιος Νικόλαος | 0 | 0,014 |  |
| 4 | Prasonísi (Glaronísi) | Πρασονήσι (Γλαρονήσι) | 0 | 0,012 |  |
Aulakuormaaja

Matkatavaroiden purkua liukuhihnalta
Aulakuormaaja on lentoasemilla työskentelevien matkatavarankäsittelijöiden ammattinimike. 
Aulakuormaajien tehtäviin kuuluu lentomatkatavaroiden vastaanotto, koordinointi ja toimittaminen lähteville lentokoneille.
Vuosien mittaan aulakuormaajan toimeen on lisätty myös lentokoneiden pakkaamista, varsinkin kotimaan lennoilla.
Tämän lisäksi aulakuormaaja vastaanottaa saapuvan lentomatkatavaran ja toimittaa sen matkustajien vastaanotettavaksi tai koordinoi sen eteenpäin jatkolennoille.
Aulakuormaajan tehtäviin kuuluu osittain myös lentomatkatavaran määrien kirjaaminen, seuranta ja etsintä ongelmatapauksissa, kuten passin jäädessä matkatavaralaukkuun.
Esimerkiksi Finnair hoiti aiemmin aulakuormauksensa itse, mutta 2000-luvun alussa osasto siirrettiin alihankkijalle.
Finnair kuormaus vaihtui maa-ja matkustajapalveluita tarjoavaksi Finnair Ground Handlingiksi josta sen jälkeen tuli Northport Oy. Kaikki pörssiyhtiö Finnairin tytäryhtiöitä.
Työn luonne

Aulakuormaajan työ on pääosin fyysistä. Koneita, kuten vetoajoneuvoja, käytetään yleensä vain lentokoneen ja matkatavara-aulan välisessä liikenteessä.
Aulakuormaajan työtä on luonnehdittu yhdeksi fyysisesti raskaimmista töistä Suomessa. Tutkimusten mukaan aulakuormaaja siirtää päivittäin lähes 17 tonnia matkatavaroita käsivoimin sekä kävelee noin 10 kilometriä. Aulakuormaajan ammatissa selkävaivat ovatkin yleisiä.
Koulutus

Pääsy alalle ei vaadi aikaisempaa koulutusta, vaan työhön perehdytetään noin viikon kestävän jakson aikana.
Lentomatkustaminen
| --- | --- |
Lentoyhtiöt:   Halpalentoyhtiöt  Holdingyhtiöt  Kaikki lentoyhtiöt  Kansalliset lentoyhtiöt  Lentoyhtiökoodit  Rahtilentoyhtiö  Tilauslentoyhtiöt 
Allianssit:   Oneworld  SkyTeam  Star Alliance  U-FLY Alliance  Value Alliance  Vanilla Alliance 
Historia:   Ilmailu  Lentokoneteollisuus  Lentoliikenne 
Kauppayhdistykset:   A4A  A4E  AACO  AAPA  AEA  AFRAA  ATAG  ATPCO  ELFAA  ERA  IATA  IATAN  ICAO  ISTAT  RAA  RAAA 
Miehistö:   Kapteeni  Perämies  Toinen perämies  Kolmas perämies  Lentoemäntä  Stuertti  Lentomekaanikko  Lastaaja  Lentäjä  Purseri  Deadheading 
Lentäminen:   Matkustusluokka Ykkösluokka  Business-luokka  Premium economy  Turistiluokka  Buy on board  Kymppikerho  Lentokoneen istuin  Lentokoneen istuinpaikkakartta  Lentokoneen käymälä  Lentokoneen viihdejärjestelmä  Lentosukka  Lentokoneruoka  Matkustamo  Oksennuspussi  Tarjoomo  Tupakointi lentokoneessa 
Lentoasemat:   Halpalentoterminaali  Kansainvälinen lentoasema  Kiitotie  Koneeseennousu  Lentoaseman raideyhteys  Lentokenttähotelli  Lentokoneen portaat  Lounge  Lähtöportti  Lähtöselvitys  Matkustajasilta  Paikallislentoasema  Solmukohta 
Tulli/Maahanmuutto:   Maahantulokortti  Maastapoistumiskortti  Matkustusasiakirja  Passi  Rajavalvonta  Timatic  Viisumi 
Matkatavarat:   Aulakuormaaja  Kadonnut matkatavara  Käsimatkatavara  Matkalaukkuhihna  Matkalaukkukärry  Matkalaukkulukko  Matkalaukkutunniste  Matkatavaroiden kuljetinjärjestelmä  Matkatavaroiden noutoalue  Sallittu matkatavaran määrä 
Turvallisuus:   Hätäliukumäki  Ikkunahätäuloskäynti  Kansallinen ilmailuviranomainen  Lennonjohto  Lentokoneen turvaohje  Lentoasemaviranomainen  Lentokenttäpaloauto  Lentokenttäpoliisi  Musta laatikko  Pakkolaskuasento  Sky marshal  Turvallisuus lentokentällä  Turvallisuusdemonstraatio lennolla 
Lentoliput:   Code sharing  Hinnoitteluperustetunnus  Kanta-asiakasohjelma  Koneeseennousukortti  Lennon myöhästyminen ja peruminen  Lentoaikataulu  Lentolippu  Maailman ympäri -lentolippu  Matkailusivusto  Matkatoimisto  Matkustajan nimitieto  Montrealin yleissopimus  Open jaw -lippu  Sähköinen lippu  Varasija  Varausjärjestelmä  Varsovan yleissopimus  Yksisuuntainen matkustaminen
Atami

| Atami-shi (熱海市) |
| --- | --- |
 Näkymä Atamiin mereltä päin
 lippu:  Sinetti
 Atamin sijainti Shizuokan prefektuurissa
 Koordinaatit: 35°05′46″N, 139°04′18″E 
Valtio:  Japani
Alue:  Chūbu tai Tōkai
Prefektuuri:  Shizuokan prefektuuri
Hallinto:  
 – Pormestari:  Sakae Saitō
Pinta-ala:  
 – Kokonaispinta-ala:  61,61 km²
Väkiluku (2014):  38 685
 – Väestötiheys:  627,9 as./km²
Symbolit:  
 – Puu:  Atamin kirsikka (atamizakura)
 – Kukka:  Japaninaprikoosi
 – Lintu:  Kalalokki
 – Väri:  Taivaansininen
 
 http://www.city.atami.shizuoka.jp/ 
Infobox OKVirheellinen NIMI-arvo: 
Atami (jap. 熱海市, Atami-shi) on Japanin kaupunki Honshūn saarella Tōkain alueella Shizuokan prefektuurissa. Se sijaitsee prefektuurin ja Izun niemimaan koillisosassa Tyynen valtameren rannalla. Kaupungissa on 38 685 asukasta (vuonna 2014) ja sen pinta-ala on 61,61 neliökilometriä.
Atamista tehtiin maaseutukaupunki vuonna 1891 ja kaupunki vuonna 1937. Nykyisen alueensa se saavutti vuonna 1957. Kaupunki on rakennettu Sagaminlahden rannalle osittain veden alle jääneen tulivuoren kalderan jyrkille rinteille. Se on jo yli vuosituhannen ajan tunnettu kuumien lähteidensä ansiosta matkailukohteena, ja kaupungin nimikin merkitsee kirjaimellisesti ”kuumaa merta”. Pieni Hatsushiman saari kuuluu kaupunkiin ja suuri osa siitä sijaitsee Fuji-Hakone-Izun kansallispuiston alueella.
Kaupungin nähtävyyksiin kuuluu MOA-taidemuseo, jossa on näytteillä monimiljonäärin ja uskonnollisen johtajan Mokichi Okadan taidekokoelma.
Aiheesta muualla

Kuvia tai muita tiedostoja aiheesta Atami Wikimedia Commonsissa
Atamin kaupungin kotisivut (Arkistoitu – Internet Archive) (japaniksi)
Matkaopas aiheesta Atami Wikivoyagessa (englanniksi)
Atamin uimaranta
Arnold Salminen

Arnold (Aarno) Adolf Salminen (1902 Turku – 23. heinäkuuta 1942 Helsinki) oli suomalainen kommunisti, joka oli jatkosodan aikana yksi maanalaisesti toimineen SKP:n puheenjohtajan Yrjö Leinon avustajista. Salminen pidätettiin kesällä 1942 ja hän kuoli sellissään kuulusteluissa tapahtuneen pahoinpitelyn seurauksena.
Elämä > Toiminta puolueessa

Salminen lähti kommunistiseen liikkeeseen 1920-luvulla ja opiskeli vuosikymmenen vaihteessa Moskovan Lenin-koulussa. Suomeen palattuaan hän toimi piiriorganisaattorina muun muassa Turun seudulla. Valpo luonnehti Salmista ”erittäin kiihkeäksi kommunistiksi”. Välirauhan aikana Salminen vaikutti Helsingissa, jossa hän toimitti puolueen maanalaisia lehtiä. Pidätysten harvennettua SKP:n rivejä puheenjohtaja Yrjö Leino nosti jatkosodan käynnistyttyä Salmisen ja Aatto Sallisen lähimmiksi avustajikseen. Heidän roolinsa puolueessa oli aikaisemmin jäänyt niin vähäiseksi, että molemmat olivat onnistuneet välttämään pidätyksen. Salmisen tehtäväksi tuli muun muassa hoitaa Leinon yhteyksiä salanimellä ”Heta Heiskanen”.